Ne in posterum tenebrosum fiat quod præsentialiter agitur, Ego Aalis Ducissa Burgundiæ notum facio vniuersis præsentibus  futuris, quòd Odo filius Ioannis de Garart  Regina,  Adelina filiæ eiusdem Ioannis in præsentia mea constituti cognouerunt se dedisse in eleemosynam Deo,  Ecclesiæ beati Ioannis Reomaensis, quidquid habebant  reclamabant in omnibus,  per omnia in villa, quæ dicitur Suenci,  finagio, ac pertinentiis eiusdem villæ, quæ de feodo iam dictæ Ecclesiæ erant,  esse recognoscebant. Quæ videlicet omnia Ioannes,  Flandina pater  mater eorum coram me recognouerunt Odoni,  Reginæ  Adelinæ pro portione patrimonij sui dedisse ipsis Ioanne,  Flandina,  aliis eorum liberis laudantibus. Prætereà sæpè dicti Odo,  Regina  Adelina dederunt se prætaxatæ Ecclesiæ, vt liberos in perpetuum possidendos: vt autem res ita contracta firmitatem obtineat, ad instantiam multoties dictorum Odonis, Reginæ, Adelinæ, Ioannis  Flandinæ precum, præsentem paginam sigilli mei feci munimine roborari. Actum anno Incarnati Verbi millesimo ducentesimo duo decimo.